હજી થોડા દિવસ અગાઉ મણિશંકર ઐયરે ગુજરાતની વિધાનસભાની ચૂંટણીઓના મતદાનના પ્રથમ રાઉન્ડ પહેલા નરેન્દ્ર મોદીએ ‘નીચ આદમી’ કહીને ફરીથી હોબાળો મચાવી દીધો હતો. જે રાહુલ ગાંધીએ કોંગ્રેસ કાર્યકર્તાઓ સમક્ષ ત્રણ વર્ષ પહેલા મણિશંકર ઐયરના વખાણ કર્યા હતા એ જ રાહુલ ગાંધીએ ત્વરિત એક્શન લેતા મણિશંકર ઐયરને પાર્ટીના પ્રાથમિક સભ્યપદેથી સસ્પેન્ડ કર્યા. પરંતુ મણિશંકર ઐયર જે એક સમયે ભારતના ડીપ્લોમેટ તેમજ કેબિનેટ મંત્રી પણ રહી ચુક્યા છે તેમને આ પ્રકારના વિવાદાસ્પદ વિધાનો કરવાની કદાચ આદત પણ છે. માત્ર નરેન્દ્ર મોદી જ નહીં પરંતુ પૂર્વ ભાજપી વડાપ્રધાન અટલ બિહારી વાજપેયી સુદ્ધાં ઐયરના બફાટની ઝપટમાં આવી ગયા છે.